 KRC Genk imemuombea Samatta kutorejea nchini kwa ajili ya mchezo huo kwa sababu inamhitaji katika mechi ya mchujo wa mwisho wa kuwania tiketi ya kucheza michuano ya Ligi ya Ulaya.Akizungumza na gazeti hili, Ofisa Habari wa Shirikisho la Soka Tanzania (TFF), Alfred Lucas alisema kikosi hicho cha wachezaji 24 kiliwasili Nairobi jana asubuhi na kwamba jioni walitarajia kufanya mazoezi chini ya kocha wao Charles Mkwasa na msaidizi wake Hemed Morocco.“Timu imeondoka na ikifika Nairobi itaendelea na kambi na baada ya mchezo dhidi ya Kenya watarudi kujiandaa kucheza na Misri Juni 4, katika mchezo wa kuwania kufuzu kucheza fainali za Kombe la Mataifa ya Afrika (AFCON- 2017) ,” alisema Lucas.Kikosi cha Stars kilichosafiri jana ni makipa, Deogratius Munishi (Yanga), Aishi Manula (Azam FC) na Benno Kakolanya (Tanzania Prisons) wakati mabeki ni Mwinyi Haji na Juma Abdul (Yanga), Aggrey Moris, David Mwantika na Erasto Nyoni (Azam FC), Mohammed Hussein (Simba) na Vicent Andrew (Mtibwa Sugar).Viungo ni Himid Mao, Farid Mussa (Azam), Jonas Mkude na Mwinyi Kazimoto (Simba), Mohammed Ibrahim na Shiza Kichuya (Mtibwa Sugar), Ismail Issa (JKT Ruvu), Juma Mahadhi (Coastal Union) na Hassan Kabunda (Mwadui FC). Washambuliaji ni Elias Maguli (Stand United), Ibrahim Ajib (Simba), John Bocco (Azam), Deus Kaseke (Yanga) na Jeremiah Juma (Tanzania Prisons).